પ્રવકતા મંત્રી નીતિનભાઈ પટેલે વધુમાં જણાવ્યું કે, ‘નીટ’ની પરીક્ષા લેવાના સુપ્રીમના ચુકાદા સામે ગુજરાત સહિતના રાજ્યોની અરજીઓનો આવતીકાલે ચુકાદો આવવાનો હોવાથી ગુજરાત સરકારના બે અધિકારીઓને આજે સવારે નવી દિલ્હી મોકલ્યા છે ગુજરાત સરકાર વતી સુપ્રીમ કોર્ટમાં કેસ લડી રહેલા વકીલ તુષાર મહેતાને મળીને ગુજરાતનો કેસ મજબૂત કરવા માટે જરૂરી વિગતો તેમની સાથે આજે દિલ્હીમાં બેઠક યોજીને તેમને પરી પાડવામાં આવી છે.